open-index/open-wikipedia-markdown huggingface dataset:
Blok 62

**Blok 62** je stambeni blok na Novom Beogradu.

Ograničen je ulicama Jurija Gagarina, Dušana Vukasovića, Nehruovom i Vojvođanskom.

U bloku se nalaze osnovna škola „Kneginja Milica“ (nekad „Užička Republika“), Tehnomarket, Univereksport i Idea supermarketi.

Blok 62 opslužuju linije gradskog prevoza 45, 73, 89, 94, 95, 610, kao i tramvajske linije 7, 9 i 13.

Tokom 2009. godine je između severnog i južnog dela bloka izgrađen park.
Blok 63

**Blok 63** je jedan od stambenih blokova Novog Beograda.

Oivičen je ulicama Gandijevom, Jurija Gagarina, Nehruovom, i Vojvođanskom.

Do bloka se gradskim prevozom može stići autobusima 73, 82, 89, 94 i 95 kao i tramvajima 7, 9 i 11.

U bloku se nalazi osnovna škola „Jovan Sterija Popović“, Društvo za čuvanje, negovanje i zaštitu kulturne tradicije naroda „Rad“ i Maksi supermarket.

## Vanjske veze

* Viki Karta - Blok 63
*Blokovi 
*Društvo za čuvanje, negovanje i zaštitu kulturne tradicije naroda „Rad“
Blok 67a

**Blok 67a** je jedan od blokova Novog Beograda.

Oivičen je ulicama Jurija Gagarina, Omladinskih brigada, Agostina Neta i Đorđa Stanojevića.

Do bloka se gradskim prevozom može stići autobusima 67, 68, 73, 76, 81, 89, 94 i 95 kao i tramvajima 7, 9 i 13.

U bloku se nalazi srednja tehnička škola „Novi Beograd“ i Ruska škola u Beogradu.

U martu 2014. godine u bloku 67a je počela izgradnja poslovno-stambenog kompleksa.

## Vanjske veze

*Javna prezentacija urbanističkog projekta 
*Prikaz projekta stambeno-poslovnog kompleksa 
*Viki Karta - Blok 67a
*Blokovi
Blok 65

**Blok 65** je jedan od blokova Novog Beograda. Oivičen je železničkom prugom i ulicama Tošin Bunar, Omladinskih brigada i Đorđa Stanojevića.

Do bloka se gradskim prevozom može stići autobusima 45, 67, 68, 71, 73, 76, 81, 94 i 601.

U bloku se nalazi poslovni park Airport City Belgrade. Ovaj poslovni park čija je izgradnja počela 2005. godine je dobio ime po Aerodromu Beograd koji se nalazio na ovoj lokaciji do 1962. godine. Aerodrom Beograd na lokaciji u današnjem bloku 65 je otvoren 1927. godine na livadi koja se zvala Dojno polje. Hangare je projektovao srpski naučnik Milutin Milanković po kome je nazvan obližnji Bulevar (sa druge strane železničke pruge). Stari hangar koji postoji i danas je jedan od najranijih primera armiranobetonskih konstrukcija velikog raspona u Srbiji i predstavlja objekat zaštićen zakonom. Aerodrom je raspolagao sa četiri travnate poletno-sletne staze. Na njemu je 1931. godine izgrađena pristaništna zgrada.

## Vanjske veze
* Viki Karta - Blok 65
* Svi beogradski aerodromi 
* poslovni park Airport City Belgrade
Blok 30

**Blok 30** je deo Gradske opštine Novi Beograd i spada u jedno od najstarijih naselja u ovoj opštini.

## Položaj
Nalazi se na atraktivnoj i veoma povoljnoj lokaciji. Njegov položaj svojim stanovnicima pruža mogućnost brzog i jednostavnog odlaska na bilo koju lokaciju u gradu. Pravougaonog je oblika i severoistočnu granicu čini Bulevar Mihajla Pupina kroz koji prolazi više autobusa GSP-a. Jugozapadnu granicu čini Bulevar Zorana Đinđića kroz koji takođe prolazi linija gradskog saobraćajnog prevoza. Severoistočnu granicu predstavlja Bulevar Umetnosti, a jugoistočnu granicu čini ulica Španskih boraca.

U samom bloku 30 nalazi se 37 stambenih zgrada od kojih su većina petospratnice i ima ih tačno 30. Svaka stambena zgrada ima plato sa ukrasnim žardinjerama i klupicama gde se deca i stariji ljudi mogu okupljati po lepom vremenu. U sklopu svake zgrade nalazi se podzemna garaža gde je obezbeđeno po jedno garažno mesto za svaki stan.

Za sportske aktivnosti postoje tri uređena i renovirana sportska igrališta na kojima se može igrati košarka i fudbal. Takođe postoje i više betonskih igrališta sa toboganima za decu. Za odvijanje kvalitetnijeg života i rada postoje više prehrambenih prodavnica, diskonta, salona lepote, kafića i restorana. Takođe postoje i finansijske institucije poput pošte i banaka.
U bloku 30 smeštena je mesna zajednica Dunavski kej.

## Izgradnja
Izgradnja Bloka 30 počela je 1967. godine.
Projektant bloka je bio nagrađivani beogradski arhitekta Uroš Martinović (1918-2004).
U izgradnji su učestvovala prduzeća Dom,7. juli i Hidrotehnika iz Beograda, kao i Beton iz Novog Sada.

Naselje je inicijalno bilo zamišljeno kao stambeno naselje visokog standarda, pre 1967. godine.
Nakon politički burne 1968. godine projekat je promenjen i pristupilo se izgradnji socijalnog stambenog bloka.

Blok je u potpunosti završen 1979. godine.
## Okolina
U neposrednoj blizini bloka 30 nalazi se veći broj značajnih objekata. Zapadno od njega na svega nekoliko stotina metara, nalazi se crkava Svetog Dimitrija koja još nije u potpunosti dovršena, ali je otvorena za vernike i vrši se služba. Istočno od bloka nalazi se palata Srbija, prostran objekat oko koga se nalaze brojni parkovi i veoma je privlačan za šetače u letnjim večernjim satima.

Sa južne strane nalazi se Beogradska arena, mesto gde su se odvijali mnogi važni muzički i sportski događaji. Između ostalog odigrano je i finale EP u košarci 2005. gde je Grčka postala šampion Evrope. Sa severoistočne strane nalazi se YUBC sa većim brojem prodavnica, kafića, restorana i poslovnica iz raznih branši.

Postoje i dva velika savremena tržna centra. Merkator, kojeg deli samo Bul. Umetnosti i Ušće koji se nalazi dve autobuske stanice istočno od bloka. U blizini bloka nalaze se predškolske ustanove, osnovne i srednje škole, Univerzitet Megatrend, kao i Fakultet dramskih umetnosti.

## Vanjske veze
* slike i projekti iz vremena izgradnje bloka
* članak o arhitekti Bloka 30
Blokovi (Novi Beograd)

**Blokovi** je popularni naziv za stambene četvrti na Novom Beogradu. Godine 2002, sa naseljem Dr Ivan Ribar, imali su je 89.561 stanovnika.

Jugoslovenski rok bend Riblja čorba 1982. godine izdao je pesmu *Neću da živim u Bloku 65*. Poznati grandž bend  iz Bloka 19a u svom repertoaru ima pesmu pod nazivom *Blokovi*. Godine 2008, pojedine scene iz filma *District 13: Ultimatum* su snimane upravo u ovim stambenim četvrtima.

## Reference

* Blokovi adresar 
* Blokovi mapa 
 
## Vanjske veze

* Blokovi 
* Brodari „krstili“ novobeogradske blokove („Večernje novosti“, 23. april 2014)
Blok 44

**Blok 44** je jedan od blokova na Novom Beogradu. Blok 44 je stambeno naselje sa lamelama belih šestospratnih zgrada, bez ikakvih industrijskih objekata. Komercijalni sektor razvijen je duž ulice Jurija Gagarina. Kroz sredinu bloka, paralelno sa ulicom Jurija Gagarina prolazi šetalište Lazaro Kardenasa. Šetalište se nastavlja u oba pravca, kroz blok 45 i blok 70. Duž celog bloka pored reke Save nalazi se Savski kej koji je omiljeno mesto za odmor, rekreaciju i šetnju na zelenim površinama, ali i za provod u brojnim ugostiteljskim objektima na splavovima.

## Lokacija
Blok 44 se nalazi u jugoistočnom delu opštine Novi Beograd, na levoj obali reke Save, preko ostrva Ade Međice i Ade Ciganlije. Smešten je između bloka 70 i bloka 45, a granice su ulice: Nehruova, Jurija Gagarina i Gandijeva.

## Privreda
U bloku 44 nalazi se:

## Akva park Beograd

U bloku 44 između savskog keja i stambenih zgrada nalazi se gradilište sportsko rekreativnog kompleksa Akva-park Beograd  koji je trebao da bude drugi vodeni park u Srbiji ( prvi je izgrađen u Jagodini, a u međuvremenu su izgrađeni i drugi Akva parkovi).

Izgradnja je počela u avgustu 2005.godine, a trebalo je da bude otvoren 25. maja 2006.godine. Radovi su prekinuti u avgustu 2006. godine zbog nedostatka novca. Čak 12 investitora, od kojih su trojica već uplatila depozit, odustalo je od finansiranja izgradnje akva-parka. Jedan od vodećih investitora u projektu bio je košarkaš Žarko Paspalj. Novac neophodan za nastavak gradnje obezbedila je kompanija „Genel“ iz Novog Sada koja je od početka u ovom projektu. Izgradnja je nastavljena u januaru 2008.godine, a otvaranje je bilo planirano za 25. maj 2008.godine. Međutim, do juna 2008.godine završeno je samo 75% grubih radova. Dan danas projekat nije završen, gradilište je pusto i zapušteno.

Akva-park Beograd obuhvata površinu od 50.000 kvadratnih metara, a trebalo je da ima 11 bazena, 24 tobogana i atrakcije kao što su “Aladinova lampa” i “cunami” bazen. Investitori su tvrdili da će imati najduži “porodični vodeni tobogan” (117 m) i lenju reku (405 m) u Evropi, kao i najveći bazen u Evropi, sa površinom od 1.600 kvadratnih metara i dečiji kompleks (Dečiji grad) . Takođe, u drugoj fazi, u okolini od 20.000 kvadratnih metara trebalo je da budu izgrađeni pokriveni bazeni, kuglana, klizalište i drugi sportski objekti.

## Javni prevoz
Prevoz do bloka 44 obezbeđuje GSP Beograd.

Tri autobusa imaju svoju okretnicu na kraju Nehruove ulice, ispred Savskog keja:

* linija 45 (Blok 44 - Zemun, Novi grad),
* linija 82 (Blok 44 - Zemun, Kej Oslobođenja) i
* linija 602 (Blok 44 - SRC Surčin).

Na kraju Gandijeve ulice, takođe ispred Savskog keja, okretnicu ima i autobus na liniji 68 (Blok 70 - Zeleni Venac).

Ulicom Jurija Gagarina saobraćaju autobusi:
 
* linija 73 (Blok 45 - Batajnica, železnička stanica)]) ,
* linija 94 (Blok 45 - Miljakovac 1 Miljakovac 1) i
* linija 610 (Zemun, Kej Oslobođenja - Jakovo),

kao i tramvaji:

* linija 7 (Blok 45 - Ustanička) ,
* linija 9 (Blok 45 - Banjica)  i
* linija 13 (Blok 45 - Banovo Brdo) .

## Reference

## Vanjske veze

* Viki Karta - Blok 44
* Blokovi
Blok 23

**Blok 23** je jedan od novobeogradskih blokova.

Okružen je blokovima 19, 19a, 22, 24, 25, 42 i 43. Okružuje ga ulica „Antifašističke borbe“ na zapadu, „Bulevar Arsenija Čarnojevića“ na severu, „Milentija Popovića“ na istoku i „Bulevar Milutina Milankovića“ na jugu.

## Zgrade
Blok ima dve zgrade od 12 spratova, „Peticu“ i „Šesticu“, dve male zgrade od 5 spratova i četiri solitera od po 21 sprat. U bloku se nalaze četiri teniska terena „TK Gazela“, Osnovna škola „Laza Kostić“ i dva vrtića. Osnovnu školu pohađa preko 800 učenika. U bloku se nalazi nekoliko pekara i par supermarketa, kao i dosta manjih prodavnica.

## Transport
* Do bloka vode autobuske linije 18, 60, 67, 74, 89, 95 i 601.
* Do bloka vode tramvajske linije 7, 7L, 9, 11 i 13.
Muhar

**Muhar** je gradsko naselje u Beogradu, koje se nalazi na teritoriji opštine Zemun.

## Lokacija
Muhar je skoncentrisan oko trga Branka Radićevića. Geografski, ovo naselje je mala, uska dolina između brda i okolnih naselja i prostire se od Gardoša na severu do Ćukovca na jugu. Naselje formira vezu između dva veća naselja, Donji Grad ka jugu i naselja Gornji Grad ka severu.

## Historija
Muhar je dobio ime po Ivanu Muharu (1867-1966), jednom od najpoznatijih zemunskih trgovaca periodu pre Drugog svetskog rata. Počeo je kao pripravnik, a kasnije je otvorio i svoju prodavnicu na trgu i, kako je poslovanja raslo, kasnije je izgradio i vilu (kuća Ivane Muhara), koja danas spada u jednu od glavnih znamenitosti Zemuna. Nakon toga, ceo prostor oko trga postao je poznat kao Muhar. Danas, trg zvanično nosi ime Branka Radičevića, po srpskom romantičarskom pesniku iz 19. veka.

## Karakteristike
Muhar je jedna od glavnih zemunskih raskrsnica. Ovo područje označava kraj ulice Glavna, koja je, kao što joj i samo ime govori, glavna zemunska ulica. Kroz ulice „Karamantina“ i „Njegoševa“ na istoku, naselje je povezano sa Zemunskim kejom, a na severozapadu se preko ulica Cara Dušana i „Dobanovačka“ proteže do naselja Gornji Grad. Muhar je preuzak za poveći intenzitet saobraćaja koji se odvija u ovom delu zemuna, tako da su na ovom području česte saobraćajne gužve.

Na teritoriji naselja Muhar se nalaze Opera i tetar Madlenijanum. Celo ovo područje sa naseljima Gardoš, Muhar i Ćukovac je poznato po svojoj velikoj mreži laguma i podzemnih hodnika. Do sada je otkriveno 73 dugačkih koridora i još mnogo manjih. Najduži od njih dugačak je 96 metara.

## Reference

## Vanjske veze
Lido (Zemun)

**Lido** je plaža na Velikom ratnom ostrvu u Beogradu, koje se nalazi na teritoriji opštine Zemun.

## Lokacija
Plaža Lido se nalazi na severnom špicu Velikog ratnog ostrva na Dunavu. To je mala, peščana plaža, koja obuhvata samo mali deo ostrva, jer je celo Veliko ratno ostrvo zaštićeno zakonom i urbanizacija nije dozvoljena.

## Karakteristike
Plaža je dobila ime po Lidu iz Venecije, i prvobitno je razvijena kao divlja plaža koja predstavlja alternativu mnogo popularnijoj i zvaničnoj plaži i parku Adi Ciganliji. Uprkos tome što je veoma popularna prvenstveno među stanovnicima Zemuna i Novog Beograda, nikada nije uspela da se približi Adi Ciganliji po popularnosti. Plaža je mala, bez nadzora i bez gotovo ikakvog smeštaja, osim nekoliko restorana. Do početka 2000ih godina, do plaže se moglo stići samo čamcem. Od 2000ih, svakog leta srpska vojska postavlja pontonski most, kojim se stiže pravo do plaže. Organizacija festivala „EHO“ koji je održan na ostrvu početkom 2003. godine bila je katastrofalna zbog lošeg vremena i finansijske malverzacije od strane organizatora.

Do tada već zapostavljeni Lido, za vreme velikih poplava 2006. godine doživeo je svoju najgoru sudbinu. I ono malo infrastrukture što je postojalo odneo je Dunav. Plaža nije vraćena u prethodno stanje i te godine nije postavljan pontonski most, dok su samo dva čamca prevozila putnike na ostrvo. Kao rezultat svega toga, umesto 10.000 ljudi koji inače tokom leta svakodnevno posete plažu i ostrvo, 2006. je bilo svega oko 200-300. U leto 2007, Lido je konačno pripremljen za posetioce, a most je ponovo postavljen. U narednoj godini došlo je do još nekih poboljšanja na plaži i ostrvu. Plaža i zeleni pojas koji orkužuje Lido su očišćeni i uređeni, a prvi put su i spasioci postavljeni na plaži, zajedno sa policijskom patrolom i ambulantskim brodom.

## Galerija

Datoteka:Lido Zemun View.JPG|Pogled iz Zemuna na Veliko ratno ostrvo i plažu Lido.
Datoteka:Lido VelikoRatnoOstrvo Beograd.JPG|Plaža Lido na Velikom ratnom ostrvu.
Aleksine

**Aleksine** je naselje u Srbiji u opštini Vlasotince u Jablaničkom okrugu. Prema popisu iz 2002. bilo je 66 stanovnika (prema popisu iz 1991. bilo je 89 stanovnika).

Aleksine se nalaze 20 kilometara istočno od Vlasotinca. Bliže veće naseljeno mesto je Svođe. Stanovništvo se pretežno bavi poljoprivredom.

## Demografija
U naselju Aleksine živi 62 punoletna stanovnika, a prosečna starost stanovništva iznosi 61,6 godina (59,0 kod muškaraca i 64,1 kod žena). U naselju ima 33 domaćinstva, a prosečan broj članova po domaćinstvu je 2,00.

1960ih i 1970ih godina ovo naselje je imalo više od hiljadu stanovnika, svoju školu u koju su dolazila deca iz susednih sela, prodavnicu, zadrugu i ostalo.

Kasnije, 1980ih godina ovog veka, zbog loših ekonomskih uslova, nedostatka dobrih puteva i telefonskih linija, kao i nemogućnosti za intenzivniji razvoj poljoprivrede, dolazi do migracije stanovništva, uglavnom u obližnje Vlasotince.

Ovo naselje je u potpunosti naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Blok 70

**Blok 70** je jedan od stambenih blokova Novog Beograda. U bloku živi oko 10.000 ljudi, a naseljavanje je počelo 1974. godine. Izgrađen je po tehnologiji IMS sistema građanja prenapregnutih betonskih skeleta, beogradskog Instituta za ispitivanje materijala, za koji je zaslužan tadašnji direktor instituta Branko Žeželj..

Blok 70 je oivičen ulicama Gandijevom, Jurija Gagarina, Omladinskih brigada, i rekom Savom. Do bloka se gradskim prevozom može stići autobusima 9A, 67, 68, 68N, 73, 76, 89, 94, 95, 610, 610e, 610ea, 708 i E6 kao i tramvajima 7L, 9L, 11 i 13. Celom južnom stranom bloka se prostire Savski kej.

U bloku se nalazi Osnovna škola „20. oktobar“, Dečji vrtić „Srna“, kineski tržni centar, zanatski centar, tržni centar, Mesna zajednica „Savski kej“, Biblioteka „Bratstvo jedinstvo“, pošta.

U mesnoj zajednici se nalazi i Uslužni centar Gradske opštine Novi Beograd, istureno odeljenje Prvog suda, gde građani mogu da overe ugovore o prometu nepokretnosti za celu teritoriju grada Beograda, založne izjave, punomoćja, ovlašćenja i saglasnosti.

S obzirom da se u blizini nalaze veliki tržni centri i da je ceo kraj bio zatrpan automobilima, kao kompenzacija građanima, krajem 2011. godine, uz šetalište Lazaro Kardenasa izgrađen je novi park, sa dva dečja igrališta, spravama za vežbanje, klupama, rasvetom, hidrantskom mrežom i česmom. Ugrađeni su podzemni kontejneri i dodato 250 novih parking mesta.

## Napomena

## Reference

## Vanjske veze

* Viki Karta - Blok 70
* Blokovi 
* Osnovna škola "20. oktobar“
Bunuški Čifluk

**Bunuški Čifluk** je naseljeno mesto grada Leskovca u Jablaničkom okrugu. Prema popisu iz 2002. bilo je 505 stanovnika (prema popisu iz 1991. bilo je 521 stanovnika).

## Geografija

Nalazi se na nalazi petnestak kilometara od Leskovca i oko 2&nbsp;km od sela Radonjice.
Bunuša je važna raskrsnica, put se u Bunuši deli na dva dela. Prvi deo ide ka varoši Vučije a drugi prema većem selu Miroševce.

U Bunuškom Čifluku je jedna osnovna škola (Osnovna škola Bora Stanković), zdravstveni dom, Crkva svetog Đorđa i mlin. Pored osnovne škole Bora Stanković nalazi se i obdanište za predškolske uzraste.

## Demografija
U naselju Bunuški Čifluk živi 400 punoletnih stanovnika, a prosečna starost stanovništva iznosi 39,4 godina (38,3 kod muškaraca i 40,7 kod žena). U naselju ima 143 domaćinstva, a prosečan broj članova po domaćinstvu je 3,53.

Ovo naselje je velikim delom naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Jakovljevo

**Jakovljevo** je naselje u Srbiji u opštini Vlasotince u Jablaničkom okrugu. Prema popisu iz 2002. bilo je 461 stanovnika (prema popisu iz 1991. bilo je 625 stanovnika).

## Geografija
Selo se prostire na zaravni brdskoplaninskog dela u vlasotinačkoj opštini, na levoj strani planinske reke Vlasine, ispod planinskih visova dobropoljskih i kozilskih čuka.

## Nastanak sela
Selo je prema legendi dobilo naziv po naseljenicima tri brata Jakova, Krste i Rajka iz Makedonije. Selo je pre toga imalo naziv Ora (Orah), u kome je živeo turski beg koji je bio čuven u to vreme po dobroti. Familija Jakova je zasnovala naselje Jakovljevo, familija Krste Krstićevo i familija Rajka Rajičevo. Krstićevo i Rajičevo su mahale sada sela Jakovljevo, koje su blizu reke Vlasine prema Tegošnici i prema Zlatićevu i Svođu.

## Infrastruktura
Selo Jakovljevo je povezano makadamskim putem sa Tegošnicom i Svođem, a i sa Donjim Dejanom preko Zlatićeva. Meštani se nadaju skoroj izgradnji asfalta i time povezivanjem sa Vlasotincem.

U ovom kraju klima je povoljna za razvoj voćarstva, pčelarstva i sadnje krompir, kao i stočarstva.

## Demografija
U naselju Jakovljevo živi 392 punoletna stanovnika, a prosečna starost stanovništva iznosi 45,3 godina (44,2 kod muškaraca i 46,4 kod žena). U naselju ima 164 domaćinstva, a prosečan broj članova po domaćinstvu je 2,81.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Obrazovanje
U selu postoji četvorazredna osnovna škola, koja je nekada do sedamdesetih godina bila jedna od najvećih u tom kraju, potom zadružni dom. Škola je pored doma i crkve u selu. Učenici sela Jakovljeva su do sedamdesete godine XX. veka pohađali osmogodišnju školu u selu Svođe, a sada pohađaju u selu Tegošnica.

## Zanati
Jakovljevo ima i prodavnice, a imalo je i kovačku, potkivačku, stolarsku radnju. Nekada su u selu bili poznati pečalbari ciglari, dlakari a sada su mahom zidari pečalbari. Mnogi Jakovljevci do današnjeg dana se bave rabadžijskim poslom -konjima nose krompir u sela vlasotinačke opštine i vrše trampu za kukuruz ili grožđe. U planinskim crnotravskim selima se trgovalo sa rakijom, a i preprodavala se paprika i paradajz.

## Duhovni život
Jakovljevo ima napuštenu crkvu oko koje su u XX veku se održavale svetkovine i igranke u vreme letnjih verskih i državnih praznika, a u zadružnom domu su održavane igranke i takmičenja pevača amatera u toku zimskih meseci.

Nasred sela, blizu crkve, škole, doma i prodavnica postoji i spomen ploča rodoljubima koje su streljali Bugari u Drugom svetskom ratu tokom čuvene garske tragedije. Jakovljeci su uzimali učešće i u Prvom svetskom ratu i sadašnjim ratovima u Hrvatskoj i Kosovu posle raspada bivše Jugoslavije.

## Ličnosti
Među Jakovljevcima je poznat Žika Lepojević doktor hemijskih nauka, profesor na novosadskom univerzitetu.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Javorje (Vlasotince)

**Javorje** je naselje u Srbiji u opštini Vlasotince u Jablaničkom okrugu. Prema popisu iz 2002. bio je 1 stanovnik (prema popisu iz 1991. bilo je 14 stanovnika). Naselje je 2007. godine ostalo bez stalnih stanovnika.

Naziv Javorje je selo dobilo je prema drvetu javoru od koga su pravljene gusle, kao narodni istrument za muziku. Selo Javorje je veoma staro naselje, još iz srednjeg veka. U ovom delu vlasotinačkog kraja se kopala ruda još pod Turcima i tako su se doseljivali rudari i tu se nastanili sa svojim porodicama.

## Historija
Neke porodice su se u bekstvu pred Turcima sklanjale u ovaj neprohodni planinski šumoviti kraj.
Smatra se da su Delimanci iz Kruševca najstarija porodica u Javorju. Tu su se nastanili prilikom bekstva od Turaka. Kurtinci su se doselili iz Darkovca.

### Stanovništvo
Stanovnici i njihova deca su bili veoma siromašni. U selu kao i čitavom kraju se živelo bedno, i u okolnim selima Predanča, Zlatićevo, Jakovljevo i Ravni Del. Imanje se stalno delilo i sitnilo tako da nije bilo mesta za proširenje porodice. Ipak su pojedine porodice u HH veku imale mnogobrojno potomstvo. Na primer, Petkovići su imali desetoro dece. Deseto dete je krstio izaslanik predsednika Tita u bivšoj socijalističkoj Jugoslaviji.

Do šezdesetih godina HH veka Javorci su se bavili isključivo stočarstvom. Pored toga bili su vodeničari i dlakari. Neki su bili rabadžije - konjari. Nosili su konjima drva i krompir i prodavali do Svođa i do donjeg dela Vlasotinca i tako izdržavali svoje porodice. Od bukove šume se pravio ćumur do pred kraja HH veka.

Javorci su bili u prvoj polovini sedamdesetih godina zidari- pečalbari. Većina njih je kupila placeve u Vlasotincu i Velikoj Plani i tamo su se odselili.

Danas u Javorju živi jedan stanovnik. Stariji su pomrli, a ostali se iselili, dok se građevinski objekti raspadaju.

Poslednjih desetak godina u selu slavi se seoska slava (Spasovdan). Tada se veliki broj bivših stanovnika okupi u Javorju.

### Škole
Najbliža četvorogodišnja osnovna škola je bila u selu Zlatićevu, a osmogodišnja osnovnu školu u selu Svođe, dok je srednja u Vlasotincu. Putovalo se dnevno i više od dvadeset kilometara po planinskom bespuću.

### Arheološki ostaci
Po kazivanjima starijih ljudi mogle su se čuti priče o ostacima iz vremena Rimljana- Latina. Postoji i staro groblje, uraslo u paprat, koje je još neispitanog vremenskog porekla. Na mestu zvano Vidnja pored reke Bistrice ima ostatka iz vremena pod Turcima.

## Demografija
U naselju Javorje živi 1 punoletni stanovnik, a prosečna starost stanovništva iznosi 80,5 godina (- kod muškaraca i 80,5 kod žena). U naselju ima 1 domaćinstvo, a prosečan broj članova po domaćinstvu je 1,00.

Ovo naselje je u drugoj polovini 20. veka doživelo potpunu depopulaciju.

## Slike sela
*Kliknite na sliku za uvećanje*

Image:Brda.JPG|Pogled na okolna brda


## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Borin Do

**Borin Do** je naselje u Srbiji u opštini Vlasotince u Jablaničkom okrugu. Prema popisu iz 2002. bilo je 148 stanovnika (prema popisu iz 1991. bilo je 226 stanovnika).

## Geografija
Selo, okrenuto prema južnoj strani, se nalazi u jednoj zaravni i blagoj padini, na nadmorskoj visini između 500 i 800 metara, računajući i mahalu Džakmonove. Lokacija sela je na desnoj strani reke Vlasine, a bliže je prema selu Svođe nego prema Vlasotincu. Glavno naselje je povezano makadamskim putem sa asfaltnim putem Vlasotince-Svođe kod mahale Kamenjari.

## Legende
Nekada je na mestu sela bila borova šuma, a i danas ima ugljenisanih ostatka te šume po dolinama. Po jednoj legendi je zbog te borove šume selo dobilo naziv Borin Dol. Po drugoj legendi ime potiče po Bori koji se doselio iz Dola.

## Stanovništvo
Mesto je naseljavano u više navarata. U prvom selo je naseljeno na mestu zvano selište, a drugo naseljavanje se sastojalo od izgradnje četiri kuće. Treće naseljivanje (Tupanski Del) je izvršeno iz starog dela, a činili su ga Cukurovići iz Gornjeg Dejana. Rašinska familija je dobila naziv zato što se doselila iz Raške. Na školi postoji spomen ploča palim rodoljubima i žrtvama fašizma u Drugom svetskom ratu. Migracije edukovanih stanovnika su išle prema Vlasotincu, Beogradu i Vojvodini.

## Demografija
U naselju Borin Do živi 133 punoletna stanovnika, a prosečna starost stanovništva iznosi 54,0 godina (51,5 kod muškaraca i 56,4 kod žena). U naselju ima 62 domaćinstva, a prosečan broj članova po domaćinstvu je 2,39.

Ovo naselje je u potpunosti naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Zanimljivosti iz prošlosti
Vlajko Cukurović (*1892), meštanin Borinog Dola, je kao učesnik ratova od 1912. do 1918.  godine,  kao ratnik Moravske divizije, prepešačio do i preko Albanije.   Po prenosima starijih meštana se u vremenu smenjivanja stoleća na saborima vlasotinačkog kraja sviralo u zurle i tupan (bubanj), dok je klane (klanet) izašao 1903. godine. Trubači su počeli da sviraju 1920. godine.

Todor Stojanović, meštanin Borinog Dola (mahala Džakmonove), je bio učesnik ratova od 1912. do 1918.  godine kao oficir (kapetan) Moravske divizije Vojske Kraljevine Srbije. Prešao je preko Albanije do Vida na Krfu i kasnije učestvovao u proboju Solunskog fronta.

Svetozar Lepojević (1894-1980) prešao Albaniju u Prvom svetskom ratu i učestvovao u proboju Solunskog fronta.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Brejanovce

**Brejanovce** je naseljeno mesto grada Leskovca u Jablaničkom okrugu. Prema popisu iz 2002. bilo je 364 stanovnika (prema popisu iz 1991. bilo je 394 stanovnika).

Prema turskom popisu nahije Niš iz 1516. godine, mesto je bilo jedno od 111 sela nahije i nosilo je isti naziv kao danas, a imalo je 31 kuću, 5 udovička domaćinstva, 4 samačka domaćinstva.

## Demografija
U naselju Brejanovce živi 296 punoletnih stanovnika, a prosečna starost stanovništva iznosi 44,0 godina (43,2 kod muškaraca i 44,7 kod žena). U naselju ima 106 domaćinstava, a prosečan broj članova po domaćinstvu je 3,43.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
*  Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Jašunja

**Jašunja** je naseljeno mesto grada Leskovca u Jablaničkom okrugu. Prema popisu iz 2002. bilo je 514 stanovnika (prema popisu iz 1991. bilo je 613 stanovnika).

U blizini sela se nalaze Jašunjski manastiri, koji su pod zaštitom Republike Srbije, kao spomenici kulture od velikog značaja.

Tokom septembra 2010. godine u selu je izbio požar koji je zahvatio 500 hektara niskog rastinja, šuma i pčelinjake.

## Demografija
U naselju Jašunja živi 431 punoletni stanovnik, a prosečna starost stanovništva iznosi 45,9 godina (44,0 kod muškaraca i 47,6 kod žena). U naselju ima 149 domaćinstava, a prosečan broj članova po domaćinstvu je 3,45.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Brestovac (Bojnik)

**Brestovac** je naselje u Srbiji u opštini Bojnik u Jablaničkom okrugu. Prema popisu iz 2002. bilo je 276 stanovnika (prema popisu iz 1991. bilo je 389 stanovnika).

U Brestovcu se nalazi akumulaciona brana i jezero kapaciteta 10 miliona kubnih metara vode i postrojenje za preradu vode odakle se vodom snabdevaju okolna naseljena mesta.

## Demografija
U naselju Brestovac živi 224 punoletna stanovnika, a prosečna starost stanovništva iznosi 47,3 godina (44,2 kod muškaraca i 50,3 kod žena). U naselju ima 114 domaćinstava, a prosečan broj članova po domaćinstvu je 2,42.

Ovo naselje je u uglavnom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Brestovac (Leskovac)

**Brestovac** je naseljeno mesto grada Leskovca u Jablaničkom okrugu. Prema popisu iz 2002. bilo je 2086 stanovnika (prema popisu iz 1991. bilo je 2167 stanovnika).

Do 1965, godine je ovo naselje sedište **Opštine Brestovac** koju su činila naseljena mesta: Babičko, Brejanovce, Brestovac, Crkovnica (uključujućii danas samostalno naseljeno mesto Oraovica kod Crkovnice), Čekmin, Čifluk Razgojnski (tada pod zvaničnim imenom Čifluk), Donja Lokošnica (tada pod zvaničnim imenom Donja Lakošnica), Donje Brijanje, Draškovac, Golema Njiva, Gornja Lokošnica (tada pod zvaničnim imenom Gornja Lakošnica), Grdanica, Kaštavar, Kutleš, Lipovica, Međa, Pečenjevce, Razgojna, Smrdan i Šarlince. Posle ukidanja opštine područje bivše opštine je u celini ušlo u sastav opštine Leskovac.

Ovde se nalazi FK Železničar Brestovac.

## Demografija
U naselju Brestovac živi 1602 punoletna stanovnika, a prosečna starost stanovništva iznosi 38,4 godina (37,7 kod muškaraca i 39,2 kod žena). U naselju ima 564 domaćinstva, a prosečan broj članova po domaćinstvu je 3,70.

Ovo naselje je u uglavnom naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
*  Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Bara (Leskovac)

**Bara** se nalazi u gradu Leskovcu na teritoriji Jablaničkog okruga. Bara je zaselak sela Slatine od koje je udaljena oko 1&nbsp;km. Nalazi se desetak kilometara jugozapadno od glavnog auto-puta E-75.

## Reljef
Oblast je pretežno planinska. Nalazi se u podnožju planine Kukavice na nadmorskoj visini od oko 700m. Što se tiče reljefnih karakteristika može se reći da su različite. Ima mnogih visoravni i brda. Najviši vrh jeste vrh planine Kukavice (1440m), manji vrhovi su Prevod (850m), Vrvi Kobila (1150m). Zauzima 4&nbsp;km².

## Klima
Klima je tipično kontinentalna sa jakim i oštrim zimama i toplim letima.

## Etnički sastav
Po nacionalnosti svi meštani su Srbi. Trenutno ima oko 60 stanovnika.

## Odlike
Na vrhu planine nalaze se državne šume u kojima je zabranjena seča, lov i ribolov. Nema velikih saobraćajnica, a glavni put kroz selo nije asfaltiran. Sve važnije ustanove su smeštene u Slatini. Selo slavi crkveni praznik „Markovdan“.

## Povezano
* Leskovac
Vučje

**Vučje** je gradsko naseljeno mesto grada Leskovca u Jablaničkom okrugu. Prema popisu iz 2002. bilo je 3258 stanovnika (prema popisu iz 1991. bilo je 3492 stanovnika).

Do 1965, godine je ovo naselje sedište **opštine Vučje** koju su činila naseljena mesta: Barje, Beli Potok, Brza, Bukova Glava, Bunuša (od koje su nastala današnja samostalna naseljena mesta Bunuški Čifluk, Gornja Bunuša i Donja Bunuša), Crcavac, Čukljenik, Drvodelja, Gagince, Gorina, Gornja Jajina, Igrište, Kaluđerce, Kukulovce, Melovo, Miroševce, Nakrivanj, Oruglica, Palikuća, Presečina, Radonjica (tada pod zvaničnim nazivom Radonjice), Ravni Del, Slavujevce, Strojkovce, Šainovac, Todorovce, Veliko Trnjane, Vina, Vučje i Žabljane. Posle ukidanja opštine područje bivše opštine je u celini ušlo u sastav opštine Leskovac.

## Geografija
Nalazi se približno 17&nbsp;km jugozapadno od grada Leskovca i geografski je centar područja Porečje. Kroz Vučje protiče reka Vučjanka po kojoj je mesto dobilo ime. Na reci Vučajanki, nekoliko kilometara iznad Vučja, nalazi se hidrocentrala iz 1903. godine koja još uvek radi. U blizini Vučja nalazio se srednjovekovni Zelen-grad. Nedaleko od Vučja nalaze se i ostaci Skobaljić grada.

Vučje ima dom zdravlja, policijsku stanicu, fudbalski klub, karate klub, atletski klub AK „Vučje“ itd. Vučje ima osnovnu školu „Bora Stanković“ i srednju školu „Svetozar Krstić Toza“. Vučje je i kulturno središte kraja, a u Vučje dolaze mladi iz okolnih sela da se zabavljaju i druže.

## Demografija
U naselju Vučje živi 2649 punoletnih stanovnika, a prosečna starost stanovništva iznosi 41,3 godina (40,2 kod muškaraca i 42,3 kod žena). U naselju ima 1049 domaćinstava, a prosečan broj članova po domaćinstvu je 3,11.

Ovo naselje je velikim delom naseljeno Srbima (prema popisu iz 2002. godine).

## Povezano
* Hidroelektrana Vučje
* Kanjon Vučjanke
* Đokini virovi
* Crkva Rođenja Svetog Jovana Krstitelja (Vučje)

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Gornja Jajina

**Gornja Jajina** je naseljeno mesto grada Leskovca.

Svoje ime je dobila po drvetu jovi kojeg su prvi stanovnici zvali *jaja*. U selu se nalazi osnovna škola Nikola Skobaljić, istureno odeljenje škole u Velikom Trnjanu. Stanovnici se pretežno bave poljoprivredom a manji broj i stočarstvom. Selo leži na reci Veternici. Zapadno od sela se uzdiže brdo, pa se može reći da Gornja Jajina spada u kotlinsko-dolinska sela.

## Demografija
Prema popisu iz 2002. bilo je 637 stanovnika (prema popisu iz 1991. bilo je 635 stanovnika).

U naselju Gornja Jajina živi 502 punoletna stanovnika, a prosečna starost stanovništva iznosi 41,0 godina (41,2 kod muškaraca i 40,9 kod žena). U naselju ima 197 domaćinstava, a prosečan broj članova po domaćinstvu je 3,23.

Ovo naselje je velikim delom naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Vinarce

**Vinarce** je naseljeno mesto grada Leskovca u Jablaničkom okrugu. Prema popisu iz 2002. bilo je 3090 stanovnika (prema popisu iz 1991. bilo je 3186 stanovnika).

## Legenda
Prema legendi, selo je dobilo ime nakon vremenske nepogode, grada i kiše, koja je pogodila kraj, neke jeseni kada je grožđe u obližnjim vinogradima bilo zrelo. Potocima je potekla voda pomešana sa svežim vinom koje je od grožđa načinio grad. Nakon toga su ljudi stalno pričali o tome i iz potrebe da daju ime mestu prozvali su ga Vinarce.

## Demografija
U naselju Vinarce živi 2397 punoletnih stanovnika, a prosečna starost stanovništva iznosi 38,6 godina (38,2 kod muškaraca i 39,1 kod žena). U naselju ima 837 domaćinstava, a prosečan broj članova po domaćinstvu je 3,69.

Ovo naselje je u uglavnom naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
*  Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Vrapce

**Vrapce** je naselje u Srbiji u opštini Medveđa u Jablaničkom okrugu. Prema popisu iz 2002. bilo je 45 stanovnika (prema popisu iz 1991. bilo je 69 stanovnika).

## Demografija
U naselju Vrapce živi 41 punoletni stanovnik, a prosečna starost stanovništva iznosi 50,4 godina (47,3 kod muškaraca i 53,0 kod žena). U naselju ima 17 domaćinstava, a prosečan broj članova po domaćinstvu je 2,65.

Stanovništvo u ovom naselju veoma je nehomogeno.

## Reference

## Vanjske veze

* Mape, aerodromi i vremenska situacija lokacija (Fallingrain)
* Gugl satelitska mapa (Maplandia)
Dedina Bara

**Dedina Bara** je naseljeno mesto grada Leskovca u Jablaničkom okrugu. Prema popisu iz 2002. bilo je 802 stanovnika (prema popisu iz 1991. bilo je 809 stanovnika).

## Historija
Za vreme Prvog srpskog ustanka 1809. godine ovde su ustanici pretrpeli poraz od turske vojske u kome je poginuo Sava Dedobarac. To je omogućilo prodor Turaka ka Nišu i dovelo do konačne propasti ustanka.

Susedna sela i najverovatnije i sama Dedina Bara naseljeni su u 18-om veku stanovništvom iz okoline Sjenice.
## Demografija
U naselju Dedina Bara živi 656 punoletnih stanovnika, a prosečna starost stanovništva iznosi 40,1 godina (38,9 kod muškaraca i 41,3 kod žena). U naselju ima 237 domaćinstava, a prosečan broj članova po domaćinstvu je 3,38.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Zeletovo

**Zeletovo** (ranije *Suvo Polje*) je naselje u Srbiji u opštini Bojnik u Jablaničkom okrugu. Prema popisu iz 2002. bilo je 110 stanovnika (prema popisu iz 1991. bilo je 131 stanovnika). Naziv mesta promenjen je 1972. godine u čast narodnog heroja Stanimira Veljkovića ''Zeleta'', koji je iz njega.

## Demografija
U naselju Zeletovo živi 87 punoletnih stanovnika, a prosečna starost stanovništva iznosi 45,9 godina (43,9 kod muškaraca i 47,9 kod žena). U naselju ima 38 domaćinstava, a prosečan broj članova po domaćinstvu je 2,89.

Ovo naselje je u potpunosti naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Povezano
* Stanimir Veljković Zele

## Reference

## Vanjske veze

* Mape, aerodromi i vremenska situacija lokacija (Fallingrain)
Dadince

**Dadince** je naselje u Srbiji u opštini Vlasotince u Jablaničkom okrugu. Prema popisu iz 2002. bilo je 195 stanovnika (prema popisu iz 1991. bilo je 266 stanovnika). U selu Dadince je 30. juna 2012. godine otkriveno spomen obeležje podignuto Dragiši Cvetkoviću. Spomenik je podignut pored škole čiju je izgradnju pomogao Cvetković.

## Historija
Po sadašnjem stanovništvu Dadince nije staro selo. Njega su osnovali oko 1780. godine preci današnjih rodova Grujinci i Kovačevci- Kada su oni došli ovde je bila šuma. Ti doseljenici tražili su skrivna mesta. Kada su Turci palili Vlasotince, za vreme takozvani „bojadžijske pljačke“ 1841. g., tada je bilo zapaljeno i Dadince.
Pre Drugog svetskog rata selo je imalo struju, pošto je Dragiša Cvetković donirao turbinu koja je crpila vodu iz reke.

## Poreklo stanovništva
* Grujinci (60 k., sv. Arhanđeo); doselio im se predak Gruja oko 1780. godine sa Kosova. Grujinci su „najjače pleme“. Dele se na Cvetkoviće, Jankoviće, Crvljane i dr. Znaju ovu genealogiju: Dragoljub (živ 55 godina) - Marko - Cvetko - Stanko - ? - Gruja koji se doselio. Od ovog roda potiče Dragiša Cvetković raniji predsednik vlade. On je rođen u Nišu od oca Jovana iz Dadinca tamo naseljenog kao oficir. 
* Kovačevci (35 k., sv. Nikola); poreklom sa Kopaonika, doselili se krajem 18. veka.
* Popovići (5 k., sv. Nikola); došli su oko 1830. godine iz Golemog Sela u Poljanici. Tamo imaju rođaka. Osnivač roda, koji se doselio kao sveštenik, zvao se Stanislav. (Vladan živ 60. godina - Trajko - pop Stevan - pop Stanislav).
* Stojkovci (5 k., sv. Arhanđeo). došli iz današljeg Vlasotinca.
* Baninci (2 k., sv. Arhanđeo), došli su iz Novog Sela. Dalje poreklo im se ne zna. 
* Mladenovići ili Srednjo Ridci (3 k., Mitrovdan), došli iz Šupljeg Kamena blizu Vlasotinca.
* Torbari (4 k., sv. Arhanđeo) i Velkovci (1 k., sv. Stevan), poreklo im se ne zna.

**Iseljenici:**
Od roda Grujinaca ima starih iseljenika u Nišu. - Zatim dosta iseljenika ima u Grdelici. Posle Drugog svetskog rata iz Dadinca mnogo školovanih mladića iselilo se u razna mesta u Srbiji. Podaci datiraju iz 1964. godine)

## Demografija
U naselju Dadince živi 167 punoletnih stanovnika, a prosečna starost stanovništva iznosi 48,6 godina (44,6 kod muškaraca i 52,3 kod žena). U naselju ima 74 domaćinstva, a prosečan broj članova po domaćinstvu je 2,64.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Galerija fotografija

Image:Dadince ulica prema Vlasotincu.jpg| Dadince - Ulica prema Vlasotincu
Image:Dadince ulicica.jpg| Dadince - Uličica
Image:Dadince pogled iz nizine.jpg| Dadince - Pogled na selo iz podnožja sela
Image:Dadince pogled sa reke.jpg| Dadince - Pogled na selo sa reke
Image:Dadince Kozaracka reka.jpg|Dadince - Kozaračka reka


## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Grdelica (varoš)

**Grdelica** je gradsko naseljeno mesto grada Leskovca u Jablaničkom okrugu. Prema popisu iz 2002. bilo je 2383 stanovnika (prema popisu iz 1991. bilo je 2431 stanovnika).

## Geografija
Do 1965, godine je ovo naselje sedište **opštine Grdelica** koju su činila naseljena mesta: Bistrica, Boćevica, Bojišina, Bričevlje, Crveni Breg, Dedina Bara, Dobrotin, Donji Bunibrod, Gornji Bunibrod, Graovo, Grdelica Selo, **Grdelica Varošica**, Guberevac (tada pod zvaničnim imenom Guberevce), Koraćevac, Kovačeva Bara, Kozare, Krpejce (tada pod zvaničnim imenom Krpejice), Ličin Dol, Mala Grabovnica, Mala Kopašnica, Mrkovica, Nesvrta, Novo Selo, Oraovica kod Grdelica (tada pod zvaničnim imenom Oraovica), Padež, Palojce, Predejane Selo, Predejane Varošica, Slatina, Suševlje, Tulovo, Tupalovce, Velika Grabovnica, Velika Kopašnica, Velika Sejanica, Vilje Kolo, Zagužane, Zoljevo i Žižavica. Posle ukidanja opštine područje bivše opštine je u celini ušlo u sastav opštine Leskovac.

Nadmorska visina je 363 metara.

## Naziv i istorija
Ime Grdelica najverovatnije nastalo od toponima **Grad Jelica** koji označava naselje na brdu iznad današnje varoši. Ostaci ovog utvrđenja vidljivi su do danas. U sastavu srpske države najverovatnije od vremena Stefana Nemanje koji ovaj kraj dobija na upravu od Vizantije. Posle dugog perioda pod turskom upravom ponovo ulazi u sastav Srbije nakon oslobođenja 1877. Zaslugom tadašnjeg lokalnog narodnog poslanika Aranđela Marinkovića postaje lokalni administrativni centar i sedište opštine.

Između dva svetska rata sedište je tekstilne industrije i poljoprivrede. Godine 1965. gubi status opštine i pripaja se opštini Leskovac. Od tada varoš gubi na značaju i doživljava ekonomsku i kulturnu degradaciju.

Nekad omiljeno letovalište Leskovčana i pitoreskna varoš danas je samo jedno od najnerazvijenijih naselja Srbije.

## Demografija
U naselju Grdelica živi 1820 punoletnih stanovnika, a prosečna starost stanovništva iznosi 37,3 godina (36,5 kod muškaraca i 38,1 kod žena). U naselju ima 739 domaćinstava, a prosečan broj članova po domaćinstvu je 3,22.

Ovo naselje je velikim delom naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Donja Jajina

**Donja Jajina** je naseljeno mesto grada Leskovca u Jablaničkom okrugu. Prema popisu iz 2002. bilo je 1338 stanovnika (prema popisu iz 1991. bilo je 1333 stanovnika).

Naselje je udaljeno 2,5&nbsp;km od centra Leskovca i svrstava ga u red prigradskog naselja. U naselju je 2011. godine završena nova četvorogodišnja škola. Naselje ima vodovodnu mrežu koja je urađena 2005. godine. Isključivo zbog blizine grada postoji i telefonska mreža i nova centrala koja je osposobljena za ADSL. Zbog blizine grada ljudi su sve do početka rata u SFRJ i malo kasnije (do 2000) godine masovno radili u fabrikama i preduzećima u Leskovcu.

Donja Jajina je poznata i po Jajnskim barama. Postoji nekoliko bara. U dvema barama još uvek dolaze pecaroši jer ima riba ali vremenom je sve manje jer se više ne poribljuje. Dve bare su popunjene građevinskim šutom. Inače nije potpuno pouzdan nijedan validan podatak o nastanku ovih bara, po nekim turskim zapisima bare i Donja Jajina se prvi put pominju navodno u 15. veku, po novijim i verovatno sigurnijim podacima je preduzeće „Pobeda“ iz Leskovca odvlačilo glinu za proizvodnju građevinskog materijala. Za vreme NATO agresije 1999. na SRJ naselje je pretrpelo velika oštećenja jer se u neposrednoj blizini nalaze dva vojna objekta-za vreme zadnjeg bombardovanja na jedan od objekata bačena su čak 43 projektila ali srećom osim materijalne štete niko nije poginuo.

## Demografija
U naselju Donja Jajina živi 1052 punoletna stanovnika, a prosečna starost stanovništva iznosi 39,1 godina (38,2 kod muškaraca i 40,0 kod žena). U naselju ima 376 domaćinstava, a prosečan broj članova po domaćinstvu je 3,56.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je porast u broju stanovnika isključivo zahvaljujući blizini Leskovca a i doseljenom stanovništvu iz brdsko-planinskih predela.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Donje Sinkovce

**Donje Sinkovce** je naseljeno mesto grada Leskovca u Jablaničkom okrugu. Prema popisu iz 2002. bilo je 1661 stanovnika (prema popisu iz 1991. bilo je 1502 stanovnika). Kao i u okolini Velike Grabovnice i u okolini Donjeg Sinkovca vlada legenda da bi meštani ovog malog naselja mogli žednog čoveka preko vode prevesti, i sirotog čoveka opljačkati. 

## Demografija
U naselju Donje Sinkovce živi 1286 punoletnih stanovnika, a prosečna starost stanovništva iznosi 37,2 godina (36,6 kod muškaraca i 37,8 kod žena). U naselju ima 473 domaćinstva, a prosečan broj članova po domaćinstvu je 3,51.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je porast u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Darkovce

**Darkovce** je naselje u Srbiji u opštini Crna Trava u Jablaničkom okrugu. Prema popisu iz 2002. bilo je 205 stanovnika (prema popisu iz 1991. bilo je 455 stanovnika).

Darkovce se sastoji od većeg broja mahala (zaseoka). Centralna mahala se zove Selište i smatra se za centar sela. Ranije, pre masovnog iseljavanja stanovništva, Darkovce je bilo najveće crnotravsko selo.

## Demografija
U naselju Darkovce živi 201 punoletni stanovnik, a prosečna starost stanovništva iznosi 60,0 godina (56,4 kod muškaraca i 63,3 kod žena). U naselju ima 104 domaćinstva, a prosečan broj članova po domaćinstvu je 1,97.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Majkovac

**Majkovac** je naselje u Srbiji u opštini Bojnik u Jablaničkom okrugu. Prema popisu iz 2002. bilo je 23 stanovnika (prema popisu iz 1991. bilo je 38 stanovnika).

## Historija
Stanovništvo koje danas živi ovde poreklom je iz Crne Trave, naseljeni su tu nakon Berlinskog kongresa 1878. i oslobođenja ovih krajeva. Pre tog naseljavanja bilo je albansko i tursko, jer je srpsko stanovništvo napustilo te krajeve za vreme Velike seobe pod patrijarhom Arsenijem 1690. godine.

## Demografija
U naselju Majkovac živi 23 punoletna stanovnika, a prosečna starost stanovništva iznosi 66,8 godina (62,6 kod muškaraca i 70,0 kod žena). U naselju ima 16 domaćinstava, a prosečan broj članova po domaćinstvu je 1,44.

Ovo naselje je u potpunosti naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)